થરાદ પાલિકાની સાધારણસભા સોમવારે પાલિકાના સભાખંડમાં યોજાઇ હતી. જેમાં વિવિધ વિકાસના કામોના ઠરાવ પસાર કરવામાં આવ્યા હતા. જેમાં રૂપિયા ત્રણ કરોડના ખર્ચે શહેરમાં આવેલા ટાંડા તળાવનો વિકાસ કરવા સહિતના નિર્ણયો લેવામાં આવ્યા હતા. થરાદ નગરપાલિકાની સાધારણસભા સોમવારે પાલિકાના સભાખંડમાં યોજાઇ હતી. જેમાં રૂપિયા ત્રણ કરોડના ખર્ચે શહેરના ટાંડા તળાવનો વિકાસ કરવાનો મહત્વનો ઠરાવ કરાયો હતો. આ ઉપરાંત વર્ષ 2017-18ના એકત્રિત વિકાસભંડોળમાંથી રૂપિયા વીસ લાખના ખર્ચે થરાદ નગરપાલિકાના એક થી સાત વોર્ડમાં વરસાદી પાણીના નિકાલ માટેની કામગીરી, સી. સી. રોડ, સિનિયર સીટીજન પાર્ક સહિતના વિકાસના કામોના ઠરાવ મંજુર કરવામાં આવ્યા હતા. આ ઉપરાંત સ્વર્ણિમ જયંતિ મુખ્યમંત્રી શહેરી વિકાસ યોજના અંતર્ગત બચત ગ્રાન્ટ રૂપિયા 1.20 કરોડ, 14માં નાણાપંચ અંતર્ગત રૂપિયા એક કરોડ ફાળવવામાં આવ્યા હતા.